Oficialusis leidinys L 215 , 07/08/1997 p. 0044 - 0045



Komisijos sprendimas 1997 m. liepos 9 d. dėl bendrojo techninio reglamento, skirto galinių įrenginių sąsajos prijungimo prie 2048 kbit/s skaitmeninių struktūrinių atvirojo tinklo teikimo (ATT) skirtųjų linijų reikalavimams (tekstas svarbus EEE) (97/521/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. balandžio 29 d. Tarybos direktyvą 91/263/EEB dėl valstybių narių įstatymų dėl telekomunikacijų galinių įrenginių ir abipusio jų atitikties pripažinimo suderinimo [1] su pakeitimais, padarytais Direktyva 93/68/EEB [2], ypač į jos 6 straipsnio 2 dalies antrąją įtrauką, kadangi Komisija patvirtino priemonę, nustatančią, kokio tipo galiniams įrenginiams bendrasis techninis reglamentas turi būti priimtas, kartu apibrėžiant jo taikymo sritį; kadangi turėtų būti patvirtinti atitinkami darnieji standartai arba jų dalys, įgyvendinantys esminius reikalavimus, kurie turės būti pakeisti bendraisiais techniniais reglamentais; kadangi šiuo sprendimu priimamas bendrasis techninis reglamentas atitinka TĮTK nuomonę, PRIĖMĖ ŠĮ SPRENDIMĄ: 1 straipsnis 1. Šis sprendimas taikomas galiniams įrenginiams, skirtiems prijungti prie atvirojo tinklo teikimo (ATT) 2048 kbit/s skaitmeninių struktūrinių skirtųjų linijų viešojo telekomunikacijų tinklo galinio taško per 120 omų sąsajas ir įtrauktiems į 2 straipsnio 1 dalyje nurodyto darniojo standarto taikymo sritį. Jis taip pat taikomas galiniams įrenginiams, skirtiems prijungti prie pirmiau minėto tipo sąsajos, kai pralaida paskirstoma į vieną arba kelis vienos arba kelių paskirties vietų 64 kbit/s kanalus. 2. Šiuo sprendimu nustatomas bendrasis techninis reglamentas, taikomas bendriesiems prijungimo reikalavimams, keliamiems šio straipsnio 1 dalyje nurodytiems galiniams įrenginiams. 2 straipsnis 1. Bendrajame techniniame reglamente pateikiamas darnusis standartas, parengtas atitinkamos standartizacijos įstaigos, tinkamu mastu įgyvendinant Direktyvos 91/263/EEB 4 straipsnio c, d ir f punktuose nurodytus esminius reikalavimus. Nuoroda į standartą pateikiama priede. 2. Galiniai įrenginiai, kuriems taikomas šis sprendimas, turi atitikti šio straipsnio 1 dalyje minimą bendrąjį techninį reglamentą, Direktyvos 91/263/EEB 4 straipsnio a ir b punktuose nurodytus esminius reikalavimus ir visų kitų taikytinų direktyvų, ypač Tarybos direktyvų 73/23/EEB [3] ir 89/336/EEB [4], reikalavimus. 3 straipsnis Notifikuotosios įstaigos, kurioms yra skirta atlikti Direktyvos 91/263/EEB 9 straipsnyje nurodytas procedūras, ne vėliau kaip per metus nuo pranešimo apie šį sprendimą dienos galiniams įrenginiams, kuriems taikoma jo 1 straipsnio 1 dalis, ima taikyti 2 straipsnio 1 dalyje nurodytą darnųjį standartą arba užtikrina jo taikymą. 4 straipsnis Šis sprendimas skirtas valstybėms narėms. Priimta Briuselyje, 1997 m. liepos 9 d. Komisijos vardu Martin Bangemann Komisijos narys [1] OL L 128, 1991 5 23, p. 1. [2] OL L 220, 1993 8 31, p. 1. [3] OL L 77, 1973 3 26, p. 29. [4] OL L 139, 1989 5 23, p. 19. -------------------------------------------------- PRIEDAS Nuoroda į taikytiną darnųjį standartą Sprendimo 2 straipsnyje minimas darnusis standartas yra: verslo telekomunikacijų tinklai (VTT); 2048 kbit/s skaitmeninė struktūrinė skirtoji linija (D2048 S); galinių įrenginių sąsajos prijungimo reikalavimai. ETSI Europos telekomunikacijų standartų institutas ETSI sekretoriatas TBR 13 – 1996 m. sausio mėn. (išskyrus įžangą) Papildoma informacija Europos telekomunikacijų standartų institutas yra pripažintas pagal Tarybos direktyvą 83/189/EEB [1]. Pirmiau nurodytas darnusis standartas yra parengtas vadovaujantis Tarybos direktyvoje 83/189/EEB nustatyta atitinkama tvarka suteiktu įgaliojimu. Visą pirmiau nurodyto darniojo standarto tekstą galima gauti iš: Europos telekomunikacijų standartų instituto 650 Route des Lucioles F-06921 Sophia Antipolis Cedex | Europos Bendrijų komisijos, DG XIII/A/2 – (BU 31, 1/7), Rue de la Loi/Wetstraat 200, B-1049 Brussels | [1] OL L 109, 1983 4 26, p. 8. --------------------------------------------------